open-index/open-wikipedia-markdown huggingface dataset:
Nukkasimput

**Nukkasimput** (Caracanthinae) on skorpionisimppuihin kuuluva alaheimo. Alaeimon lajeja tavataan lämpimistä vesistä indopasifiselta merialueelta. Toisinaan nukkasimput luokitellaan omaan heimoonsa Caracanthidae.

## Lajit ja anatomia
Nukkasimppuihin kuuluu 1 suku ja 4 lajia. Lajit ovat kääpiönukkasimppu (*Caracanthus unipinna*), nukkasimppu (*C. typicus*), punanukkasimppu (*C. madagascariensis*) ja täplänukkasimppu (*C. maculatus*). Kooltaan alaheimon lajit ovat pieniä ja kasvavat suurimmillaan noin 7 cm:n pituisiksi. Ruumiinmuodoltaan ne ovat litteähköjä ja soikeanmuotoisia kaloja. Iho on nukkamainen. Tyypillisiä piirteitä nukkaimppulajeille ovat hyvin pienet vatsaevät, pienehkö tai keskikokoinen suu, yhtenäinen selkäevä, jonka keskellä on lovi ja pyöreä pyrstöevä. Väriltään heimon kalat ovat vaaleanpunertavia ja ruumiissa on ruskeita, vihreitä tai oransseja pilkkuja tai verkkokuviointia.

## Levinneisyys ja elintavat
Nukkaisimppulajeja tavataan Intian valtamerestä ja Tyynestämerestä. Ne elävät lämpimissä vesissä tyypillisesti *[[Acropora]]*-, *[[Poecillopora]]*- ja *[[Stylophora]]*-sukujen korallien joukossa. Nukkasimppujen ravintoa ovat pienet selkärangattomat eläimet.

## Lähteet
Bernard Brégeon

**Bernard Brégeon** (s. 6. heinäkuuta 1962 Suresnes) on ranskalainen entinen meloja. Hän sai vuoden 1984 kesäolympialaisissa Los Angelesissa pronssia miesten 500 metrin kajakkiyksikössä ja hopeaa 1&nbsp;000 metrin kajakkikaksikossa. Hän kilpaili myös vuoden 1988 kesäolympialaisissa Soulissa.

Brégeon voitti ratamelonnan maailmanmestaruuden vuonna 1982 ja sai maailmanmestaruuskilpailuissa lisäksi hopea- (1986) ja pronssimitalit (1985). Hänen puolisonsa on meloja Bernadette Brégeon-Hettich.

## Lähteet
August Thieme

**August Thieme** (1780–1860) oli saksalainen opettaja ja pappi. Hän toimi Viipurin ja Käkisalmen koulujen tarkastajana 1806–1812. Hän julkaisi runoja ja painatti vuonna 1810 46 suomalaista sananlaskua ja niiden saksannokset. Hän palasi sittemmin Saksaan ja toimi kirkon palveluksessa.

Suomennettuna Thiemen runoista on julkaistu mm. *Imatra (Der Imatra, 1805).*
* *Imatra-runous - 200 vuotta lyriikkaa koskesta. Imatra: Samuli Saarela 2021. *

## Lähteet
Ulrich Eicke

**Ulrich** ("Ulli") **Eicke** (s. 18. helmikuuta 1952 Wuppertal) on saksalainen entinen meloja ja olympiavoittaja. Hän voitti vuoden 1984 kesäolympialaisissa Los Angelesissa kultaa miesten 1&nbsp;000 metrin kanadalaisyksikössä. Hän kilpaili myös vuoden 1976 kesäolympialaisissa Montrealissa ja sijoittui sekä 500 että 1&nbsp;000 metrin kanadalaisyksikössä kahdeksanneksi.

Eicke sai ratamelonnan maailmanmestaruuskilpailuissa kolme hopeamitalia (1977, 1979 ja 1985).

## Lähteet
Henning Lynge Jakobsen

**Henning Lynge Jakobsen** (s. 6. maaliskuuta 1962 Kööpenhamina) on tanskalainen entinen meloja ja kaksinkertainen olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä miesten 500 metrin kanadalaisyksikössä hopeaa sekä 1&nbsp;000 metrin kanadalaisyksikössä pronssia.

## Lähteet
Per-Inge Bengtsson

**Per-Inge Bengtsson** (s. 29. lokakuuta 1961 Karlstad) on ruotsalainen entinen meloja. Hän sai vuoden 1984 kesäolympialaisissa Los Angelesissa hopeaa sekä miesten 500 metrin kajakkikaksikossa että 1&nbsp;000 metrin kajakkinelikossa. Bengtsson kilpaili myös vuoden 1988 kesäolympialaisissa Soulissa.

Bengtsson on kaksinkertainen ratamelonnan maailmanmestari; hän voitti kultamitalit 1&nbsp;000 metrin kajakkinelikossa vuosina 1982 ja 1985.

## Lähteet
Patenttiperhe

**Patenttiperhe** käsittää kaikki samaan keksintöön liittyvät samansisältöiset patenttihakemukset ja myönnetyt patentit eri maissa. Patentti myönnetään vain yhteen maahan kerrallaan, jolloin keksijä voi haluta patentoida saman keksinnön useassa maassa saadakseen patenttisuojan voimaan kaikilla markkinoilla, joissa keksintö on tarkoitus kaupallistaa. 

Patenttiperhettä käytetään patenttien etsinnässä. Patenttitietokannat pyrkivät siihen, että patenttiperheen avulla voisi löytää olennaiselta sisällöltään samanlaiset dokumentit eri maista ja eri kielillä. Tällöin patenttiperheen avulla voi saada tietoa patenttisuojan maantieteellisestä kattavuudesta ja sitä kautta myös patentoidun keksinnön merkittävyydestä. Määritelmästä riippuen samaan patenttiperheeseen voidaan katsoa kuuluvan joko vain sisällöltään identtisiä dokumentteja tai myös muita patenttisuojan kautta toisiinsa yhteydessä olevia dokumentteja. Eri patenttitietokannat käyttävät eri määritelmää, joten löytääkseen kaikki samaa keksintöä koskevat patentit voi olla tarpeen käyttää useampaa eri tietokantaa. 

Patenttitietokannoissa perheen muista patenteista käytetään nimityksiä *vastaavat dokumentit* ja *ekvivalentit*.

## Katso myös
* Patentti

## Lähteet
Cabaret

**Cabaret** voi tarkoittaa seuraavia asioita:

*kabaree, ravintoloissa ja yökerhoissa esitettävä viihdemuoto
**[[Cabaret (musikaali)|Cabaret]]*, Broadway-musikaali vuodelta 1966
**[[Cabaret (elokuva)|Cabaret]]*, musikaaliin pohjautuva elokuva vuodelta 1972.
Grant Bramwell

**Grant Digby Bramwell** (s. 28. tammikuuta 1961 Gisborne) on uusiseelantilainen entinen meloja ja olympiavoittaja. Hän voitti vuoden 1984 kesäolympialaisissa Los Angelesissa kultaa miesten 1&nbsp;000 metrin kajakkinelikossa. Hän kilpaili myös vuoden 1988 kesäolympialaisissa Soulissa.

Bramwell sai ratamelonnan maailmanmestaruuskilpailuissa yhden pronssimitalin (1985).

## Lähteet
Michael Marcour

**Michael Marcour** (s. 10. helmikuuta 1959 Bergisch Gladbach) on Länsi-Saksaa edustanut entinen purjehtija ja olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä hopeamitalin Star-luokassa.

## Lähteet
Žydrūnas Savickas

**Žydrūnas Savickas** (|ʒʲiːd̪ˈrûːn̪ɐs̪ s̪ɐˈvʲɪt͡skɐs̪; s. 15 heinäkuuta 1975 Biržai) on liettualainen voimamies. Hän on ainoa henkilö, joka on voittanut voimamiesurheilun kaikki suurkilpailut vähintään kerran.

## Voittoja
* Maailman vahvin mies vuosina 2009, 2010, 2012 ja 2014
* Arnold Strongman Classic kuusi kertaa peräkkäin 2003-2008, sekä vuosina 2014 ja 2016
* IFSA Strongman kisat vuonna 2005 ja 2006 
* Fortissimus vuonna 2009 Strongman Champions League kokonaiskilpailun vuonna 2008 ja 2012
* World Log Lift kisat vuosina 2008, 2009, 2011 ja 2012 
* Euroopan vahvin mies kahdesti vuonna 2010 ja 2012.

## Lähteet
* Arnold, March 4-7, 2021 – Strongman Classic Thor Wins 3rd Straight 

### Viitteet

## Aiheesta muualla
*Official Žydrūnas Savickas web site 
*Official book about Žydrunas Savickas web site 
*Official IFSA Strongman web site
Joachim Griese

**Joachim ”Achim” Griese** (25. elokuuta 1952 Berne – 17. marraskuuta 2024 Hampuri) oli Länsi-Saksaa edustanut purjehtija ja olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä hopeamitalin Star-luokassa.

## Lähteet
Vicki Draves

**Victoria Manalo "Vicki" Draves** (31. joulukuuta 1924 San Francisco – 11. huhtikuuta 2010 Palm Springs) oli yhdysvaltalainen uimahyppääjä ja kaksinkertainen olympiavoittaja. Hän voitti vuoden 1948 kesäolympialaisissa Lontoossa kultamitalit sekä ponnahduslaudalla että kerroshypyissä. Hänet otettiin International Swimming Hall of Fameen vuonna 1969.

Draves syntyi englantilaiselle äidille ja filippiiniläiselle isälle. Hän meni naimisiin valmentajansa Lyle Dravesin kanssa 1946. Hänellä oli kaksossisko ja neljä lasta. Hän kuoli 85-vuotiaana sairastettuaan haimasyöpää ja keuhkokuumetta.

## Lähteet
Lankkujuuri

**Lankkujuuri** on puun vaakasuuntaisten juurten ja rungon leikkauskohtaan kasvava litteä rakenne, joka auttaa puuta pysymään pystyssä kovassa tuulessa. Lankkujuuret siirtävät latvuksessa syntyvää rasitetta rungon ja juurten leikkauskohdasta maahan. Lankkujuuristen puiden on kokeellisesti osoitettu olevan noin kaksi kertaa vakaampia kuin tavanomaiset puut. Lankkujuurisia puita on erityisen paljon trooppisessa sademetsässä. Sademetsässä lankkujuuria on eniten ylimmän latvuskerroksen puilla, joihin kohdistuu paljon tuulirasitetta. Lankkujuuria vastaavat, puuta tukevoittavat juuret ovat pönkkäjuuret.

## Lähteet
Lily Weiding

**Lily Weiding** (22. lokakuuta 1924 Frederiksberg – 15. kesäkuuta 2021) oli tanskalainen näyttelijä. Hän näytteli muun muassa Tanskan kuninkaallisessa teatterissa ja useissa elokuvissa.

## Elämä
Lily Weidingin vanhemmat olivat Poul Knut Vejding (1895–1987) ja Ane Marie Gaarsdal (1895–1984). Hän debytoi vuonna 1942 Frederiksberg Teaterissa Emilyn roolissa näytelmässä *Vor By*. Vuosina 1943–1945 hän opiskeli Tanskan kuninkaallisen teatterin oppilaskoulussa, jonka jälkeen hän näytteli samaisessa teatterissa pari vuotta. Hänen seuraava teatterinsa oli Riddersalen, josta hän palasi jälleen Kuninkaalliseen teatteriin, muun muassa vuosiksi 1958–1966.

Weidingilla oli roolitehtäviä myös seuraavissa teattereissa: Odense Teater, Husets Teater, Bristol Music Center's Teater ja Betty Nansen Teatret.

Weiding näytteli muun muassa kappaleissa *[[My Fair Lady]]*, *Hedda Gabler*, *Lang dags rejse mod nat*, *Morgen og aften* ja *Som man behager*. Klassikkonäytelmässä *[[Peer Gynt]]* hän tulkitsi Solveigia, näytelmässä *Flyvende Sommer* hän oli Alma ja näytelmässä *Een af tusind* hän oli Pattyn osassa.

Lily Weiding avioitui näyttelijä Sigfred Johansenin kanssa vuonna 1945. Johansenin kuoleman jälkeen hän avioitui näyttelijä Mogens Wiethin kanssa. Pariskunnalle syntyi tytär Julie 1960. Vuodesta 1980 Weiding on ollut aviossa näyttelijä-ohjaaja Morten Grunwaldin kanssa.

## Filmografia
*Tyrannens fald (1942)
*Damen med de lyse handsker (1942)
*De kloge og vi gale (1945)
*Billet mrk. (1946)
*Oktoberroser (1946)
*Familien Swedenhielm (1947)
*Tre år efter (1948)
*Kristinus Bergman (1948)
*Tante Tut fra Paris (1956)
*Ingen tid til kærtegn (1957)
*Tre må man være (1959)
*Halløj i himmelsengen (1965)
*Martha (1967)
*Tjærehandleren (1971)
*Olsen-bandens sidste bedrifter (1974)
*En dag i oktober (1991)
*Det forsømte forår (1993)
*De grønne slagtere (2003)
*Anja og Viktor - i medgang og modgang (2008)

## Lähteet
*Danskefilm.dk

### Viitteet

## Aiheesta muualla
*
Vilhelm Thomsen

**Vilhelm Ludvig Peter Thomsen** (25. tammikuuta 1842 Kööpenhamina – 13. toukokuuta 1927 Kööpenhamina) oli tanskalainen kielitieteilijä. Hän oli Kööpenhaminan yliopiston vertailevan kielitieteen professori 1887–1912. Hän edisti kielitieteen kehitystä ja kehitti tutkimusmenetelmiä. Hän julkaisi suomalais-ugrilaisia kieliä käsitteleviä julkaisua, ja käsitteli niissä itämerensuomalaisissa kielissä tavattavia hyvin vanhoja germaanis- ja balttilais-peräisiä kieliaineksia, jotka ovat tulleet näihin kieliin jo kantasuomalaisena aikana. Hän esittää myös tärkeitä päätelmiä kantasuomalaisten asuinpaikoista ja sivistystasosta.

Teoksessaan *The Relations between Ancient Russia and Scandinavia and the Origin of the Russian State* (1877, käännetty monille kielille) hän selvitti ongelman Venäjän valtakunnan perustajien kansallisuudesta. Thomsen analysoi tieteellisesti itämerensuomalaisten kielten balttilaisia lainasanoja ja asetti perustan balttilaisten ja suomalaisten kielten vertailevalle tutkimukselle (teos *Beröringer mellem de finske og baltiske [litauisk-lettiske] Sprog* vuodelta 1890). Maineikkain on hänen keksintönsä vuodelta 1893 muinaisturkkilaisten kivikirjoitusten selitykseksi. Hän esittää sen teoksessaan *Inscriptions de l'Orkhon déchiffrées* (1896). Muinaisturkkilaisuuden tutkimukseen kuuluu myös teos *Turcica* (1916).

Hän toimi Tanskan tiedeseuran esimiehenä vuodesta 1909. Hän kävi Suomessa 1867 ja perehtyi jo silloin suomen kieleen. Thomsen asui kesällä 1867 Keuruulla Ison-Liukon talossa. Hän opiskeli suomen kieltä opettajanaan pääasiassa talon renki Ananias Rajamäki ja valmisti kesän aikana teoksensa *Det magyariske sprog og dets stammeslægtskab* (*Unkarin kieli ja sen sukulaiset*), jossa hän kuvasi tieteellisesti unkarin ja suomen sukulaisuutta.

Hänen tyttärensä Kristiane Nicoline Thomsenin puoliso oli E. N. Setälä.

## Lähteet

## Aiheesta muualla
* Hannes Jukonen : Professori Vilhelm Thomsen suomenkieltä oppimassa, Aitta, 01.01.1929, nro 1, s. 30, Kansalliskirjaston digitaaliset aineistot
Dmitri Klokov

**Dmitri Vjatšeslavovitš Klokov** (, s. 18. helmikuuta 1983 Balašiha,Venäjän SFNT, Neuvostoliitto) on venäläinen entinen painonnostaja 105kg-sarjassa.
Maria-Emma Schul-Martin

**Maria-Emma Schul-Martin** (oik. **Marija Emma Šūle**, 5. huhtikuuta 1896 Dobele, Liivinmaa – 15. joulukuuta 1943 Auschwitz) oli 1920- ja 1930-luvuilla toiminut neuvostoliittolainen vakooja, joka pidätettiin 1933 Suomessa niin sanotun suuren vakoilujutun yhteydessä. 

## Elämä
Latvialaissyntyinen Marija Emma Šūle liittyi 1919 Venäjän kommunistisen puolueen jäseneksi, ja vuonna 1920 hän siirtyi puna-armeijan tiedustelun palvelukseen. Hän työskenteli 1922–1923 Saksassa, Tšekkoslovakiassa, Itävallassa ja Romaniassa.

Šūle toimi Neuvostoliiton Tšekkolovakian lähetystön konekirjoittajana ja salakirjoitusvirkailijana 1922–1923. Vuosina 1923–1926 hän toimi aviomiehensä Alfred Tyltynin (1897–1942) avustajana Pariisissa, jossa Tyltyn johti puna-armeijan tiedustelua Ranskassa. Tämä jälkeen Alfred Tyltyn ja Marija Emma Šūle työskentelivät yhdessä ensin Saksassa 1926–1927 ja sitten Yhdysvalloissa 1927–1930.

Šūle palasi Moskovaan vuonna 1930 ja toimi sitten helmikuuhun 1931 saakka puna-armeijan tiedustelupalvelun päämajassa osastonjohtajana.  

Vuonna 1931 Šūle siirtyi Suomeen, jossa hän alkoi johtaa noin 30 henkilön vahvuista tiedusteluryhmää. Hän esiintyi Suomessa varakkaana kanadanranskalaisena seurapiirirouvana nimeltä Mary-Louise Martin, ja hän piti Helsingissä omaa salonkiaan Kaivopuistossa. Vakoojana toimiessaan Šūle käytti useita nimiä kuten Helene Holl, Olga Zeiler-Winter, Müller-Tiltin, Meerbach, Paquette, Stein ja Stone. Julkisuudessa hän tuli paljastuttuaan tunnetuksi nimellä Schul-Martin.

Schul-Martin pidätettiin 1933 niin sanotun suuren vakoilujutun yhteydessä, ja hovioikeus tuomitsi hänet 1934 kahdeksan vuoden vankeusrangaistukseen valtionpetoksen valmistelusta ja valtionsalaisuuksien paljastamisesta. Vakoilujutun yhteydessä tehtiin pidätyksiä myös Ranskassa ja Yhdysvalloissa. Pidätyksen jälkeen Schul-Martin sai Neuvostoliitossa Punaisen lipun kunniamerkin ansioistaan tiedustelijana. 

Marraskuussa 1942 Schul-Martinin luovutettiin Saksalle Valpon apulaisjohtajan Ville Pankon päätöksellä. Suomen Gestapolle tekemiä ihmisluovutuksia tutkineen Elina Sanan tietojen mukaan Schul-Martin olisi kuljetettu *[[S/S Hohenhörn]]* -laivalla Saksaan ja viety Auschwitzin keskitysleirille, jossa hänet olisi ammuttu. Auschwitzin kuolleiden luettelon mukaan Marija Schul murhattiin leirillä 15. joulukuuta 1943.

## Lähteet
* 
* 

### Viitteet

## Aiheesta muualla
* Vakoilijatar "Mary-Louise" E. K:n suuri kaappaus, Suomen Kuvalehti, 04.11.1933, nro 45, s. 10, Kansalliskirjaston digitaaliset aineistot
* Vakoojat kiinni! Pentikäisen pako paljasti muut vakoojakoplan jäsenet, Hakkapeliitta, 07.11.1933, nro 45, s. 9, Kansalliskirjaston digitaaliset aineistot
* Örnulf Tigerstedt : Vastavakoilu iskee, Otava 1943 (Internet Archive), luku Suuri vakoilujuttu sivut 142-196
New Performance Turku

**New Performance Turku** on vuodesta 2012 alkan vuosittain järjestetty kansainvälinen performanssi- ja esitystaiteen festivaali, joka järjestetään Turussa Varsinais-Suomessa.

Festivaalin perusti Taiteen edistämiskeskuksen Lounais-Suomen toimipiste yhdessä Framil ry.:n Varsinais-Suomen esittävän taiteen verkoston kanssa. Festivaalin jatkumista varten perustettiin sitä nykyään järjestävä New Performance Turku ry. Festivaalin ohjelmistosta vastaavat Leena Kela ja Christopher Hewitt.

## Tapahtumapaikat
Festivaalin tapahtumapaikat sijaitsevat Turun keskusta-alueella. Esityspaikkoja ovat olleet muun muassa nykytaidetila Kutomo, Titanik-galleria, Dynamo, Biologinen museo, TEHDAS Teatteri, Kirjakahvila, Galleria Berner, Vanhan Raatihuoneen Galleria, Wäinö Aaltosen museo, Tanssiteatteri Eri, Aurinkobaletti, Hamburger Börs Night Club, Bar Kuka, Kuvataidekeskus Manilla, Aboa Vetus & Ars Nova ja Turun pääkirjasto.

## Esiintyjät
### 2012

Ensimmäinen New Performance Turku -festivaali järjestettiin 3.–5. toukokuuta 2012. Festivaalilla esiintyivät muun muassa Gary Stevens (Yhdistynyt kuningaskunta), Kate McIntosh (Uusi-Seelanti/Belgia), Łukasz Jastrubczak (Puola), Lynn Lu (Singapore/Yhdistynyt kuningaskunta), Maija Hirvanen (Suomi), Oreet Ashery (Yhdistynyt kuningaskunta), Tero Nauha (Suomi) ja Wathiq Al-Ameri & Ali Al-Fatlawi (Irak/Sveitsi).

### 2013

Toisena vuonna tapahtuman ajankohdaksi muutettiin 13.–16. kesäkuuta. Esiintyjiä olivat muun muassa Eero Yli-Vakkuri (Suomi), Joshua Sofaer (Yhdistynyt kuningaskunta), Julie Andrée T. (Kanada), Kristina Junttila (Norja), Mimosa Pale (Suomi/Saksa), Nada Gambier/Action Scénique (Belgia), Oblivia (Suomi/Yhdistynyt kuningaskunta), Robin Deacon (Yhdistynyt kuningaskunta/Yhdysvallat) ja Tero Nauha (Suomi).

### 2014
Vuonna 2014 festivaali järjestettiin syksyllä. Aiempaa suurempi osa festivaalin esityksistä nähtiin kaupunkitilassa. Festivaalilla vierailivat Mark Harvey, val smith, Stephen Bain ja Nisha Madhan festivaalin vuoden teemamaasta Uudesta-Seelannista. Muita esiintyjiä olivat muun muassa White on White, Anaïs Héraud, Mac Ophélie sekä Essi Kausalainen.

### 2015
Vuoden 2015 festivaali järjestetään 28.9.–4.10. Esiintyjiä ovat muiden muassa Antti-Juhani Manninen, Joshua Sofaer, Annika Tudeer, Márcio Carvalho, Antti Laitinen, French & Mottershead, ieke Trinks, Ray Langenbach & David A.R. Ross ja edellisvuonnakin festivaaleilla vieraillut Anaïs Héraud.

## Lähteet

## Aiheesta muualla
* New Performance Turku -festivaalin sivut
*
Daniel af Thunberg

**Daniel af Thunberg** (1712–1788) oli ruotsalainen maa- ja vesirakentaja. Hänet aateloitiin 1776. 

Thunberg tuli vuonna 1747 rakennusmestariksi Suomenlinnan linnoitustöihin. Sen jälkeen hän johti Karlskronan telakan ja Trollhättanin kanavan rakentamista. Hän laati Elias Schwederin kanssa Vänerniltä Itämerelle johtavan Götan kanavan suunnitelman, jota Baltzar B. Platen sitten pitkälti noudatti.
## Lähteet
Valmet 555

**Valmet 555** on Valmetin eli Valtion metallitehtaiden valmistama traktori. Sen moottori on kolmisylinterinen nelitahtidieselmoottori. Tehoa vakiona Valmetissa on 72 hevosvoimaa. Valmet 555:tä valmistettiin vuosina 1990–1992. Lyhyen nokkansa ansiosta se on erinomainen etukuormaintraktori, tosin pienehkö hydraulipumppu asettaa omat rajoitteensa.

## Historia
Valmet 555 sai alkunsa vuoden 1989 lopulla, kun esiteltiin uusi Power Plus -sarja, ja Valmet 455, joka oli Valmet 555 esikuvana. Moottorit olivat alle 100-hevosvoimaisia ja kolmisylinterisiä. Valmet 555 on 205-555 malliston suurin traktori. Valmet 555 ilmestyi kesällä 1990 malliston ”lippulaivaksi” keraamisellakin kytkimellä höystettynä.

## Lähteet
* Valmet 205-555
New York, New York (kappale)

**New York, New York** on John Kanderin säveltämä ja Fred Ebbin sanoittama musiikkikappale vuoden 1977 elokuvasta *[[New York, New York]]*. Kappaleen lauloi elokuvassa Liza Minnelli ja suursuosioon sen nosti Frank Sinatra vuoden 1980 levytyksellään.

Kappale syntyi muiden *New York, New York* -elokuvaan tehtyjen laulujen jälkeen. Kander ja Ebb esittivät säveltämänsä kappaleet ohjaaja Martin Scorseselle ja elokuvan näyttelijöille, Liza Minnellille ja Robert De Nirolle. De Niron mielestä elokuva tarvitsi vahvemman nimikappaleen ja hän pyysi Kanderia ja Ebbiä yrittämään uudelleen, mikä suututti ja loukkasi kokenutta lauluntekijäkaksikkoa. He kuitenkin suostuivat tekemään uuden ehdotuksen nimikappaleeksi. Lopullisesta ”New York, New York” -kappaleesta tuli elokuvan menestynein laulu.

Pormestari Edward I. Koch nimesi kappaleen New Yorkin viralliseksi tunnuslauluksi vuonna 1985.

## Lähteet
Monacon Grand Prix 2013

**Monacon Grand Prix 2013** (virallisesti **Formula 1 Grand Prix de Monaco 2013**) oli Formula 1 -kauden 2013 kuudes osakilpailu, joka ajettiin 26. toukokuuta Monacon katuradalla Monacossa.

Kilpailun voitti Nico Rosberg, jonka isä Keke Rosberg voitti kilpailun myös vuonna 1983. Kilpailu keskeytettiin hetkellisesti kierroksella 44 Pastor Maldonadon, Max Chiltonin ja Jules Bianchin rajun kolarin vuoksi. Nico Rosbergin voitto oli hänen uransa toinen.

## Viikonlopun aikataulu ja sää

## Kilpailu
Kilpailun lähdössä Mercedeksen Nico Rosberg ja Lewis Hamilton pystyivät pitämään kärkisijoituksensa ja heidän ensisijaisena tavoitteenaan oli säästää renkaitaan kilpailun aikana. Kilpailun ajettujen kierrosten määrän lähestyessä kolmeakymmentä radalle otettiin turva-auto, koska Ferrarin Felipe Massa keskeytti ulosajon seurauksena. Tämän seurauksena Mercedes joutui muuttamaan kilpailutaktiikkaansa ottamalla molemmat kuljettajansa renkaanvaihtoon, jolloin Hamilton menetti aikaa odottaessaan omaa vuoroansa. Hamilton joutui renkaanvaihtonsa jälkeen taistelemaan sijoituksista Red Bullin Mark Webberiä vastaan. 

Kierroksella 45 Williamsin Pastor Maldonado ja Marussian Max Chilton kolaroivat keskenään, joista Maldonado joutui keskeyttämään kilpailunsa, ja kolarivaurioiden vuoksi kilpailu keskeytettiin punaisilla lipuilla. Uusintalähdössä Force Indian Adrian Sutil ohitti Fernando Alonson ja Jenson Buttonin Loews-mutkassa ja hän sijoittui viidenneksi.

Kymmenen kierrosta ennen maaliin ajamistaan Lotuksen Kimi Räikkönen kolaroi McLarenin Sergio Pérezin kanssa, minkä vuoksi hän joutui tekemään ylimääräisen varikkopysähdyksen, mutta hän onnistui vielä nousemaan viimeiselle pistesijoitukselle.  Rosberg voitti kilpailun, Red Bullin Sebastian Vettel oli toinen ja Red Bullin Webber kolmas.

## Tulokset
### Aika-ajo

* Felipe Massan ja Max Chiltonin sijoitusta pudotettiin viidellä lähtöruudulla vaihdelaatikon vaihtamisen takia.
* Tuomaristo päästi kaikki kuljettajat kilpailuun.

### Kilpailu

### Johtokierrokset

## Muuta
* Sebastian Vettelin 50. palkintosija. 
* Kilpailuviikonlopun aikana Ferrari ja Red Bull protestoivat Mercedestä, koska kyseinen talli oli osallistunut Espanjan GP:n jälkeen salaiseen Pirellin rengastestiin ja kerännyt tietoa kilpailurenkaista.

## Katso myös
* GP2 Monacon Grand Prix 2013
* Porsche Supercup Monacon Grand Prix 2013
* Formula Renault 3.5 Monacon Grand Prix 2013

## Lähteet

## Aiheesta muualla
Kalle Tolonen

**Kalle Joeli (K. J.) Tolonen** (8. lokakuuta 1899 Kajaani – 20. toukokuuta 1965 Helsinki) oli suomalainen insinööri ja TVH:n ylijohtaja. Hän oli koulutukseltaan diplomi-insinööri. Hän toimi ensin 1939–1961 TVH:n yli-insinöörinä ja tieosaston johtajana ja vuodesta 1961 ylijohtajana.

## Lähteet
Karl Leonhard Tolonen

**Karl (Kaarle, Kaarlo) Leon(h)ard Tolonen** (29. lokakuuta 1845 Kajaani – 6. huhtikuuta 1902 Yhdysvallat) oli Afrikassa ja Yhdysvalloissa vaikuttanut suomalainen pappi ja lähetyssaarnaaja.

Tolonen sai pappiskasvatuksensa Suomen lähetyskoulussa.

Tolonen oli yksi ensimmäisistä suomalaisista lähetyssaarnaajista. Hän oli mukana joukossa, joka heinäkuussa 1870 saapui ensimmäisenä Ambomaan Omandongolle. Tolosen työkausi Ambomaalla jäi kuitenkin verrattain lyhyeksi, sillä se päättyi jo vuonna 1876. Vuonna 1888 Tolonen lähti Yhdysvaltoihin, jossa hän oli perustamassa Suomi-Synodia ja toimi sen esimiehenä 1898–1902. Hän oli mukana myös Suomi-Opiston perustamisessa.

Tolonen toimitti ondongan kielelle Martti Lutherin vähän katekismuksen ja muutamia virsiä. Hän toimi 1876 kotimaahan palattuaan matkasaarnaajana ja muissa toimissa, mutta lähti 1888 papiksi Yhdysvaltoihin, jossa Ishpemingin ja kahden muun seurakunnan pappina. Hän toimi Suomi-synodin konsistorissa ja jonkin aikaa sen esimiehenä.

Tolonen oli Suomen ensimmäisiä raittiustyöntekijöitä.

## Lähteet
*

### Viitteet
Martti Tolpo

**Martti Tolpo** (1749–1806) oli suomalainen kirkonrakentaja. Hän suunnitteli muun muassa Lopen kirkon, joka paloi 1856, Hausjärven kirkon (1789) ja Janakkalan ja Pyhäjärven (Ul., nyk. Karkkila) tapulit. Lisäksi hän uudisti ja laajensi Rengon keskiaikaista kivikirkkoa 1783 ja Kirkkonummen keskiaikaista kivikirkkoa 1797–1798. 

Merkittäviä kirkonrakentajia olivat myös hänen poikansa Axel Magnus Tolpo ja tämän poika Theodor Johannes Tolpo.

Martti Tolpon suunnittelu- ja rakennustöitä:

* Rengon keskiaikaisen kivikirkon uudistus ja laajennus (1783)
* Hausjärven kirkon tapuli (1789)
* Janakkalan kirkon tapuli (1784-1792)
* Kirkkonummen keskiaikaisen kivikirkon uudistus ja laajennus (1797–1798)
* Vesilahden kirkko (1802)
* Karkkilan kirkon tapuli (1804)
* Lopen kirkko (1806), palanut 1856
* Urjalan kirkko (1806)

## Lähteet

## Aiheesta muualla
Gustav Wilhelm af Tibell

**Gustav Wilhelm af Tibell** (1772–1832) oli ruotsalainen sotilas, joka ylennettiin kenraaliluutnantiksi 1824. Hän osallistui vuosien 1788–1790 sotaan, oli insinööriupseeri ranskalaisten joukoissa Italiassa 1798–1803 ja palasi Ruotsiin 1808 armeijan ja laivaston vt. yliajutantiksi. Kustaa IV Aadolf hylkäsi hänen sodankäyntiehdotuksensa, jolloin hän erosi 1809. Vuonna 1811 hänestä tuli insinöörikunnan päällikkö, mutta hänet erotettiin 1812, kun häntä epäiltiin ranskalaismieliseksi. Hän sai kuitenkin hyvityksen 1814 ja liittyi jälleen armeijaan. Vuonna 1824 hänestä tuli sotakollegion presidentti.

## Lähteet

## Kirjallisuutta
*Lars Tingsten, *Gustaf Wilhelm af Tibell*, 1924
Axel Magnus Tolpo

**Axel Magnus Tolpo** (1782–1845) oli suomalainen kirkonrakentaja. Hänen isänsä oli tunnettu kirkonrakentaja Martti Tolpo, ja myös hänen poikansa Theodor Johannes Tolpo oli kirkonrakentaja.

Axel Magnus Tolpo johti maailman suurimpana puukirkkona tunnetun Kerimäen kirkon rakennustöitä. Hänen äkillisen kuolemansa jälkeen työtä jatkoi hänen poikansa Theodor Johannes Tolpo.

## Lähteet
Liuskekaasu

**Liuskekaasu** on kalkki- ja liuskekiven huokosista porattavaa tavallista maakaasua. Liuskekaasua porataan vesisärötystekniikalla. Liuskekaasun hyödyntäminen on vasta aluillaan. Yhdysvalloista alkaneen liuskekaasubuumin uskotaan mullistavan koko maailman energiamarkkinat.

## Liuskekaasuvarat
Liuskekaasuvarojen määrä maailmassa on vielä osittain tuntematon, mutta tunnetut varat ovat yhteensä noin 325 biljoonaa kuutiometriä . Maailman suurimmat liuskekaasuvarannot on löydetty Kiinasta. Niiden hyödyntämisen aloittamisen uskotaan lisäävän Kiinan kansainvälistä kilpailukykyä tulevaisuudessa. Euroopan liuskekaasuvarantojen (etenkin Puolassa, Ranskassa ja Norjassa) ei katsota olevan hyödynnettävissä lähitulevaisuudessa.

## Hinta
Liuskekaasun hinta Yhdysvalloissa on noin neljännes maakaasun hinnasta Euroopassa. Tämä parantaa Yhdysvaltain kilpailukykyä energiaintensiivisillä tuotannonaloilla, kuten kemian-, metsä- ja metalliteollisuudessa. 

## Ympäristö
Liuskekaasu on fossiilinen polttoaine, siinä missä normaali maakaasukin. Kuitenkin esimerkiksi Yhdysvallat on pystynyt vähentämään ensi kertaa ilmastopäästöjä siirtymällä kivihiilestä liuskekaasuun.. Liuskekaasun louhinnassa käytettävät kemikaalit saattavat kuitenkin saastuttaa pohjavesiä ja kaasukaivoista syntyy myös metaanipäästöjä . Luonnonsuojelujärjestö WWF kehottaa jättämään liuskekaasuvarannot käyttämättä EU:ssa, niiden kielteisten ympäristövaikutusten takia.

## Katso myös
* Vesisärötys
* Liuskeöljy
* Öljyliuske

## Lähteet

## Aiheesta muualla

* Antti Kivimäki: Liuskekaasu sekoitti energiapelin . Ulkopolitiikka 4/2010.
Theodor Johannes Tolpo

**Theodor Johannes Tolpo** ( 15. syyskuuta 1822 Nummi – 25. maaliskuuta 1868 Liperi) oli suomalainen kirkonrakentaja. Hänen isänsä oli kirkonrakentaja Axel Magnus Tolpo, ja tämän isä Martti Tolpo oli myös kirkonrakentaja.

Theodor Tolpo avioitui rääkkyläläisen Maria Hirvosen kanssa vuonna 1851. Pariskunta muutti asumaan Joensuuhun ja sieltä 1854 Liperiin, jonne he perustivat maatilan. He saivat kahdeksan tytärtä. 

## Ura
Ernst Lohrmannin suunnitteleman Rääkkylän kirkon rakentamista Tolpo johti 1849–1851. Uukuniemen kirkon hän uusi ja rakensi kirkon tapulin 1853. Seuraavana vuonna valmistui hänen johdollaan rakennettu ja Lohrmannin suunnittelema Ruokolahden kirkko.

Axel Magnus Tolpo aloitti Kerimäen kirkon rakennustyöt vuonna 1844. Hän kuoli äkillisesti 1845 ja Theodor Tolpo saattoi kirkon rakennustyöt loppuun. Kirkko valmistui syksyllä 1847.

### Kirkot
Theodor Tolpo toimi useiden kirkkojen rakennustyön johtajana ja johti myös muutaman kirkon korjaustöitä: 

;Kirkonrakennustyöt
* Kerimäen kirkko, Savonlinna, valmistui 1847
* Rääkkylän kirkko, Rääkkylä, 1851
* Ruokolahden kirkko, Ruokolahti, 1854
* Nurmeksen neljäs kirkko, Nurmes 1856. Tämä kirkko paloi 1891.
* Liperin kirkko, Liperi, 1858
* Impilahden kirkko, Impilahti, 1862. Luovutettuun Karjalaan jäänyt kirkko on tuhoutunut.
* Savonrannan kirkko, Savonlinna, 1863
* Juvan kirkko, Juva, 1863
* Sotkamon kirkko, Sotkamo, 1870. Tolpo kuoli kesken rakennustöiden vuonna 1868 ja kirkonrakentamisen saattoi loppuun Gustaf Tujulin, kauppias Joensuusta.

;Kirkkojen korjaukset
* Joroisten kirkko, Joroinen, 1846
* Vihdin kirkko, Vihti, 1847. Vihdin kirkko paloi, jo toisen kerran, salamaniskusta vuonna 1846, jonka jälkeen kirkko korjattiin perusteellisesti.
* Uukuniemen kirkko, Parikkala, 1853
* Sulkavan kirkko, Sulkava, 1853
* Parikkalan kirkko, Parikkala, 1860
* Rantasalmen kirkko, Rantasalmi, 1863. Puukirkko oli rakennettu 1740 (tai 1741), ja se purettiin uuden kirkon valmistuttua 1904.

;Kirkkojen ja tapuleiden suunnittelua
Tolpo teki suunnitelmat Nurmeksen ja Savonrannan kirkkoihin, mutta näitä suunnitelmia ei toteutettu. Uukuniemen vuonna 1797 rakennettu kirkko korjattiin vuonna 1853 Tolpon tekemien suunnitelmien mukaan. Samana vuonna valmistui myös Uukuniemen kellotapuli, jonka Tolpo myös suunnitteli. Tolpo suunnitteli muitakin kellotapuleita, mutta niitä suunnitelmia ei toteutettu.

## Lähteet
Onni Tolvanen

**Onni Edvard (Eetu) Tolvanen** (28. maaliskuuta 1881 Oulu – 25. elokuuta 1943 Helsinki) oli suomalainen kansansivistyksen edistäjä. 

Tolvasen vanhemmat olivat kansakoulunopettaja, kasvatuslaitoksen johtaja Erik Edvard Tolvanen ja Elisabet Laitinen. Hän pääsi ylioppilaaksi Oulun lyseosta vuonna 1900 ja valmistui filosofian kandidaatiksi Helsingin yliopistosta 1906 sekä filosofian maisteriksi 1937.

Tolvanen toimi Limingan kansanopiston johtajana 1907–1919 ja Kansanvalistusseuran sihteerinä 1921–1943 ja sen kirjeopiston KVSK-Opiston johtajana 1920–1943.

Tolvanen oli naimisissa vuodesta 1907 pankkivirkailija Tyyra Emilia Nyqvistin kanssa.

## Lähteet
Venesjärvi

**Venesjärvi** on noin 450 asukkaan maalaiskylä Kankaanpään alueella. Matkaa Kankaanpään kaupunkiin on 12 kilometriä ja Poriin 45 kilometriä. Kylä tunnetaan aktiivisesta kyläyhdistystoiminnasta, ja kylä on voittanut Satakylät ry:n jakaman vuoden 2008 maakuntakylä -palkinnon. Kylän järven, Venesjärven ympäristöstä löytyy lukuisia kesäasuntoja.

Kylällä toimii alakoulu, päiväkoti, esikoulu ja iltapäiväkerho. Järven rannassa on kaupungin uimaranta ja venelaituri. Kylän keskustan alue on osayleiskaavassa, johon on kaavoitettu uusiakin tonttialueita. Kylässä on jätevedenpuhdistamo sekä kaupungin vesiverkosto.
## Venesjärven koulu
Venesjärvelle perustettiin kansakoulu jo vuonna 1898. Koulurakennuksia on ollut monia, mutta nykyinen kyläkoulu on rakennettu vuonna 1955. Koulun lopettamisesta on keskusteltu monesti, mutta se on saanut jatkaa. Uuden koulun rakentamista on myös mietitty, mutta todennäköisesti se korjataan. Koululla on kolme varsinaista opettajaa. 
## Yritykset ja palvelut
Venesjärvellä on erilaisia yrityksiä:
*Lähteenmäen kyläkauppa ja posti
*Meggala Oy (viinitila)
*Kilita Oy (siivousyritys)
*Parturi-kampaamo Nina
*Beveg Oy
*Kankaanpään Tilausajo Oy
*Printvisio
sekä monia muita yrityksiä.

Lähde:
## Lähteet

## Aiheesta muualla
* Venesjärven kotisivut
* Venesjärven rantalava
Abessiniankirjorastas

**Abessiniankirjorastas** (*Geokichla piaggiae*) on rastaiden heimoon kuuluva varpuslintu.

## Levinneisyys
Abessiniankirjorastasta tavataan Afrikan itäosissa. Laji on luokiteltu elinvoimaiseksi.

## Lähteet
Afrikankirjorastas

**Afrikankirjorastas** (*Geokichla gurneyi*) on rastaiden heimoon kuuluva varpuslintu.

## Levinneisyys
Afrikankirjorastasta tavataan eteläisessä Afrikassa ja Itä-Afrikan eteläosissa. Lajia on kuvattu harvinaiseksi tai paikallisesti yleiseksi ja se on luokiteltu elinvoimaiseksi.

## Lähteet
Tolpo

**Tolpo** on suomalainen sukunimi, joka on ollut muun muassa seuraavilla henkilöillä:

* Axel Magnus Tolpo (1782–1845), kirkonrakentaja, Martti Tolpon poika
* Eija Tolpo (s. 1948), ooppera- ja TV-ohjaaja, esiintymisvalmentaja ja pedagogi
* Erik Johan Tolpo (1688–1766), juristi, Turun kunnallis- ja oikeuspormestari
* Gabriel Tolpo (1813–1886), valtiopäivämies
* Martti Tolpo (1749–1806), kirkonrakentaja
* Nils Magnus Tolpo (1770–1853), teologian tohtori, julkaisi suomenkielisiä kirjoja
* Sanna Leena Tolpo Perkiö (s.1962-), tekniikan tohtori, kansanedustaja (2007-2011), Pohjoismaiden ensimmäisiä kestävyysalan konsultteja, Ecobion perustaja
* Simo Tolpo (1652–1722), jumaluusopin professori
* Theodor Johannes Tolpo (k. 1868), kirkonrakentaja, Axel Magnus Tolpon poika.
Australiankirjorastas

**Australiankirjorastas** (*Zoothera lunulata*) on rastaiden heimoon kuuluva varpuslintu.

## Levinneisyys
Australiankirjorastas tavataan Australiassa. Lajin kannaksi arvioidaan 12&nbsp;000 pesivää yksilöä ja se on luokiteltu elinvoimaiseksi.

## Lisääntyminen
Australiankirjorastas rakentaa kupinmuotoisen pesänsä puun oksalle. Pesä voi sijaita melko lähellä maata tai 15 metrin korkeudessakin. Molemmat emot osallistuvat poikasten hoitamiseen.

## Ravinto
Australiankirjorastas käyttää ravinnokseen pieniä selkärangattomia, joita se etsii maasta.

## Lähteet
Gunārs Skvorcovs

**Gunārs Skvorcovs** (s. 13. tammikuuta 1990 Saldus, Latvia) on latvialainen jääkiekkohyökkääjä, joka pelaa KHL-seura Dinamo Riiassa.

Skvorcovs aloitti uransa Liepājas Metalurgsin joukkueessa. Hän pelasi ensimmäisen ottelunsa Latvian pääsarjassa jo 14-vuotiaana. Skvorcovs edusti Liepājas Metalurgsia aina kauteen 2012–2013 saakka, jolloin hän siirtyi KHL-liigan Dinamo Riian riveihin.

Skvorcovs on edustustanut Latvian maajoukkuetta alle 18-vuotiaiden MM-kisoissa 2008, nuorten MM-kisoissa 2008, 2009 ja 2010 sekä aikuisten MM-kisoissa 2012 ja 2013.

## Tilastot

## Lähteet
*
Nokia Lumia 925

**Nokia Lumia 925** on Nokian valmistama älypuhelin. Sen julkisti Nokia 14. toukokuuta 2013. Puhelimessa on alumiinirunko, joka tekee siitä erityisen kestävän. Euroopassa myynti alkoi ensin Britanniassa, Saksassa ja Italiassa.  Suomessa myynti alkoi 15. elokuuta 2013 Nokian omassa myymälässä.

Kesäkuussa 2014 tuli päivitys Windows Phone 8.1

## Katso myös
*Luettelo Nokian tuotteista
*Microsoft Lumia

## Lähteet

## Aiheesta muualla
*Nokia Lumia 925 - Ominaisuudet
Gullah

**Gullah** on Yhdysvaltain Etelä-Carolinan, Georgian ja pohjoisen Floridan rannikolla sekä Sea Islands -saarilla asuvien afroamerikkalaisten eli gullahien puhuma englannin kieleen pohjautuva kreolikieli. Georgian Ogeechee-joella puhuttavaa gullahia kutsutaan nimellä *geechee*. Gullah syntyi 1700-luvulla Barbadokselta tulleiden orjien kieleksi, ja siinä on erityisen paljon afrikkalaisia ja karibialaisia vaikutteita. Kielen nimi tulee luultavasti Angola-nimestä. Gullah eroaa tavallisesta afrikkalaisamerikkalaisesta englannista muun muassa siinä, että gullahissa käytetään harvoin verbin aikamuotoja tai monikkomuotoja.

## Lähteet
* 
### Viitteet

## Aiheesta muualla
* Encyclopaedia Britannica's Guide to Black History: Gullah
Simon Tolpo

**Simon Tolpo (Tålpo)** eli *Simon Johannis, Aboensis* (9. lokakuuta 1652 Turku – 5. heinäkuuta 1711 Naantali) oli suomalainen kirkkoherra ja Turun akatemian teologian, logiikan ja metafysiikan professori.

Tålpon vanhemmat olivat porvari Johan Eriksson Tolpo (k. 1681) ja tämän ensimmäinen puoliso Katarina Eskilsdotter Miltopaeus. Hän pääsi ylioppilaaksi Turussa 1666. Tålpo valmistui Turun akatemiasta filosofian maisteriksi 1677, ja hänet vihittiin papiksi Turun hiippakunnassa 1690.

Tålpo oli Turun akatemian toisena filosofian apulaisena vuodesta 1675, logiikan ja metafysiikan professorina vuodesta 1679, kolmantena teologian professorina vuodesta 1700 ja toisena teologian professorina vuodesta 1706. Hän oli samalla palkkapitäjänsä Piikkiön kirkkoherrana vuodesta 1690, Naantalin ja Raision kirkkoherrana vuodesta 1700 sekä Turun tuomiokapitulin jäsenenä vuodesta 1695. Tålpo toimi Turun akatemian rehtorina kahteen otteeseen 1688–1689 ja 1706–1707.

Tålpo oli naimisissa 1679–1697 Katarina Eriksdotter Helsingin (k. 1697) ja vuodesta 1698 Sara Lietzenin kanssa.

## Lähteet
Nils Magnus Tolpo

**Nils Magnus Tolpo** (2. joulukuuta 1770 Köyliö – 17. kesäkuuta 1853 Tammela) oli suomalainen kirkkoherra ja teologian tohtori.

## Henkilöhistoria
Tolpon vanhemmat olivat Pirkkalan kirkkoherra Mårten Tolpo (1726–1805) ja Eva Katarina Belin. Hän kävi Porin triviaalikoulua ja pääsi ylioppilaaksi 1787. Tolpo valmistui Turun akatemiasta filosofian maisteirksi 1792 ja hänet vihittiin papiksi Turun hiippakunnassa 1801. Hänestä tuli teologian tohtori 1831 ja riemumaisteri 1844.

Tolposta tuli Turun akatemian psykologian dosentti vuonna 1795 ja metafysiikan dosentti vuonna 1799. Hän toimi logiikan ja metafysiikan vt. professorina 1804 ja 1805 sekä oli samalla Turun tuomiokapitulin amanuenssina vuodesta 1795, varanotaarina vuodesta 1802 ja notaarina vuodesta 1804. Vuonna 1809 Tolposta tuli Tammelan kirkkoherra ja vuonna 1811 lääninrovasti ja Hämeenlinnan koulujen tarkastaja. Hän laati vuonna 1807 Turun hiippakunnan ensimmäisen matrikkelin ja julkaisi muutamia suomenkielisiä kirjoja. Hän vastusti kirjoituksellaan Åbo Tidningar lehdessä J. V. Snellmanin kansallisuusohjelmaa ja sai sen ansiosta osakseen pilkkanimen.

## Teoksia
* *Åbo stifts matrikel* ; Utgifven af Nils M. Tolpo, consistorii notarie. Åbo, tryckt hos J. C. Frenckell, 1807
* *Muistutuxia Herran Jesuxen pyhästä ehtollisesta jotka muutaman ulkomaan opettajan kirjoitusten johdosta suomexi kirjoitti yxi Jumalan sanan palvelia Hämeesä N.M.T*. Hjelt, Turku 1832
* *[[Martti Luther|Dokt. Lutheruksen]] Vähän katekismuksen yksikertainen selitys jonga kirjoitti yksi Jumalan sanan palvelija Hämeesä*. Nordensvan, Hämeenlinna 1848

## Lähteet
Musoma

**Musoma** on kaupunki Tansaniassa. Vuonna 2012 kaupungissa oli 134&nbsp;327 asukasta. Musoma on Maran alueen hallinnollinen pääkaupunki.

Kaupunki sijaitsee Pohjois-Tansaniassa Victoriajärven itärannalla, lähellä Kenian ja Ugandan rajaa.

## Lähteet

## Aiheesta muualla
Lumia

**Lumia** on Suomessa käytetty naisen etunimi. Sen voidaan katsoa pohjautuvan nimeen Lumi. 

Digi- ja väestötietoviraston etunimitilaston mukaan Lumia-nimeä on annettu Suomessa lapsille jo 1900-luvun alkupuoliskolla. Laajaan suosioon se on kuitenkin noussut vasta uudella vuosituhannella. Lumia on vuoteen 2020 mennessä ollut virallisena etunimenä yli 1&nbsp;300 naisella tai tytöllä, joista suurin osa (yli 1&nbsp;200) on syntynyt 2000- tai 2010-luvulla. Pelkästään vuonna 2010 Lumian sai ensimmäiseksi etunimekseen 70 tyttöä.

Lumialla ei ole nimipäivää almanakassa. 

## Lähteet

## Aiheesta muualla
* Etunimien taivutus: Lumia (Kotimaisten kielten keskuksen verkkojulkaisu)
Juha Granath

**Juha Granath** (s. 6. helmikuuta 1953) on suomalainen toimittaja, joka on työskennellyt muun muassa Yleisradion ajankohtaistoimituksessa.

Granath teki Yleisradion *[[Silminnäkijä (televisiosarja)|Silminnäkijä]]*-ohjelmaa vuodesta 1998 lähtien. Lisäksi hän oli toimittajana *[[Ajankohtainen kakkonen|Ajankohtaisessa kakkosessa]]*. Granath on tullut tunnetuksi muun muassa Olkiluoto 3 -ydinvoimalan rakennushankkeeseen liittyvistä epäselvyyksistä kertovista raporteistaan.

Porista kotoisin oleva Granath on pelannut myös jalkapalloa. Vuonna 1970 hän voitti A-nuorten Suomen mestaruuden Porin Ässien joukkueessa. Hän pelasi myös yhden SM-sarjaottelun Ässissä kaudella 1969 ja edusti myöhemmin I ja II divisioonissa Ässien lisäksi Porin Palloseura ja Musan Salamaa 1970-1974.

## Lähteet
Félix Ramananarivo

**Félix Ramananarivo** MS  (19. toukokuuta 1934 Belanitra – 12. toukokuuta 2013) oli madagaskarilainen roomalaiskatolinen piispa. Hänet vihittiin papiksi 14. elokuuta 1965 ja nimitettiin Antsirabén hiippakunnan johtoon 11. marraskuuta 1994. Piispaksi vihkiminen seurasi 18. kesäkuuta 1995. Pääkonsekraattorina toimi Jean-Guy Rakodondravahatra, jota avustivat Philibert Randriambololona ja Alwin Albert Hafner.

Ramananarivo jäi eläkkeelle 13. marraskuuta 2009, jolloin hänen seuraajakseen Antsirabén piispana nimitettiin Philippe Ranaivomanana.

## Lähteet
Nürnbergin kansainvälinen ihmisoikeuspalkinto

**Nürnbergin kansainvälinen ihmisoikeuspalkinto** on saksalainen ihmisoikeuspalkinto vuodelta 1995. Sen arvo on noin 15 000 euroa.

## Palkinnon saajat

## Lähteet
Hannah Arendt -palkinto

**Hannah Arendt -palkinto** on Heinrich Böll säätiön sekä Bremenin osavaltion hallituksen antama ihmisoikeuspalkinto vuodelta 1995. Palkinto on nimetty saksalaisen poliittisen teoreetikon Hannah Arendtin mukaan. 

## Palkinnon saajat

## Lähteet
Alwin Albert Hafner

**Alwin Albert Hafner** MSF (11. syyskuuta 1930 Balsthal – 7. tammikuuta 2016) oli Madagaskarilla toiminut sveitsiläinen roomalaiskatolinen piispa. Hänet vihittiin papiksi 28. kesäkuuta 1957 ja nimitettiin Moromben hiippakunnan johtoon 15. toukokuuta 1989. Piispaksi vihkiminen seurasi 22. huhtikuuta 1990. Pääkonsekraattorina toimi Victor Razafimahatratra, jota avustivat Gilbert Ramanantoanina ja Bernard Charles Ratsimamotoana.

Hafner erosi tehtävistään Moromben piispana 15. heinäkuuta 2000. Häntä seurasi Zygmunt Robaszkiewicz.

## Lähteet
Luettelo Tšekkoslovakian presidenteistä

Tämä on luettelo Tšekkoslovakian presidenteistä. Luettelossa ei ole huomioitu Tšekkoslovakian pakolaishallituksen, Böömin ja Määrin protektoraatin ja Slovakian tasavallan presidenteistä. 

## Luettelo

## Lähteet
Robert Schuman -mitali

**Robert Schuman -mitali** on Euroopan parlamentin Euroopan kansanpuolueen ryhmän myöntämä ihmisoikeuspalkinto vuodelta 1986. Palkinto on nimetty Robert Schumanin mukaan.

## Palkinnon saajat

## Lähteet
* EPP Robert-Schuman-Medaille 

### Viitteet
Luettelo Portugalin pääministereistä

Tämä on **luettelo [[Portugalin pääministeri|Portugalin pääministereistä]]**.

## Kuningaskunta (1834–1910)
 

## Ensimmäinen tasavalta (1910–1926)

## Toinen tasavalta (1926–1974)

## Kolmas tasavalta (1974–nykyaika)
Gianfranco Paolucci

**Gianfranco Paolucci** (s. 18. helmikuuta 1934 Pesaro) on italialainen miekkailija ja olympiamitalisti. Hän sai kalvan joukkuekilpailussa hopeaa vuoden 1964 kesäolympialaisissa Tokiossa. Hän kilpaili myös vuoden 1968 kesäolympialaisissa Méxicossa, jossa hän putosi kalvan yksilökilpailussa toisella kierroksella ja sijoittui sen joukkuekilpailussa kuudenneksi.

## Lähteet
George Bryant

**George Philip** ("Phil") **Bryant** (22. helmikuuta 1878 Melrose, Massachusetts – 18. huhtikuuta 1938 Marshfield, Massachusetts) oli yhdysvaltalainen jousiampuja. Vuoden 1904 kesäolympialaisissa Saint Louisissa hän voitti kaksi kultamitalia ja sai lisäksi pronssimitalin. Hän voitti kansallisen mestaruuden vuosina 1905, 1909, 1911 ja 1912.

Bryant valmistui Harvard Law Schoolista, työskenteli lakimiehenä Bostonissa ja toimi Brant Rock Water Companyn johtotehtävissä. Myös hänen veljensä Wallace Bryant oli jousiampuja.

## Lähteet
Wallace Bryant

**Wallace Bryant** (19. joulukuuta 1863 Melrose, Massachusetts – 2. toukokuuta 1953 Gloucester, Massachusetts) oli yhdysvaltalainen jousiampuja. Hän sai vuoden 1904 kesäolympialaisissa Saint Louisissa pronssia joukkuekilpailussa. Lisäksi hän sijoittui kaksoisamerikkalaiskierroksella viidenneksi ja kaksoisyorkilaiskierroksella neljänneksi. Bryant tuli myöhemmin tunnetuksi  muotokuvataiteilijanakin. Myös hänen veljensä George Bryant oli jousiampuja.

## Lähteet
Jules Clévenot

**Jules Clévenot** (7. kesäkuuta 1875 Schirmeck – 11. syyskuuta 1933 Pariisi) oli ranskalainen vesipalloilija ja olympiamitalisti. Hän kuului lajissa pronssia saaneeseen miesten joukkueeseen vuoden 1900 kesäolympialaisissa Pariisissa. Hän osallistui samoissa kisoissa myös uintilajeihin.

## Lähteet
Pekka Mandart

**Pekka Mandart** (1. helmikuuta 1949 Kotka – 25. helmikuuta 2018 Kotka) oli suomalainen elokuvaohjaaja ja käsikirjoittaja. Hän ohjasi kolme kokoillan elokuvaa sekä teki lukuisia lyhyitä dokumentteja ja luontoelokuvia.

Pekka Mandartin yhdessä vaimonsa Pamela Mandartin kanssa omistama Mandart Entertainment tuotti muun muassa Saara Cantellin ohjaaman *[[Unna ja Nuuk]]in* sekä Mandartin *[[Keisarikunta (elokuva)|Keisarikunnan]]*.

Mandartien molemmat elokuvatuotantoyhtiöt menivät konkurssiin vuonna 2007. Yritysten taloussotkut johtivat myöhemmin oikeuteen, jossa Pekka Mandart tuomittiin ehdolliseen vankeuteen kahdesta törkeästä velallisen epärehellisyydestä.

Mandartin ohjaamia ovat muun muassa Göran Schildtistä, Pirjo ja Matti Bergströmistä, Per Olov Janssonista sekä Juha Vainiosta kertovat henkilödokumentit.

## Pitkät elokuvat
**[[Virtaset ja Kekkonen]]* (1993)
**[[Going to Kansas City]]* (1998)
**[[Keisarikunta (elokuva)|Keisarikunta]]* (2004)

## Lähteet
*

### Viitteet
Beatrice Hill-Lowe

**Beatrice Geraldine Hill-Lowe** (*Ruxton-*, *-Thompson*; 26. tammikuuta 1868 Ardee, Louth, Irlanti – 2. heinäkuuta 1951 Tenby, Pembrokeshire, Yhdistynyt kuningaskunta) oli brittiläinen jousiampuja ja olympiamitalisti. Hän kilpaili vuoden 1908 kesäolympialaisissa 1908 Lontoossa ja sai siellä pronssimitalin kaksoiskansalliskierroksella.

## Lähteet
Hans Latscha

**Hans Latscha** (10. maaliskuuta 1881 Essen – 11. toukokuuta 1967 Frankfurt am Main) oli saksalainen rugbynpelaaja ja olympiamitalisti. Hän kuului vuoden 1900 kesäolympialaisissa Pariisissa lajissa hopeaa saaneeseen SC 1880 Frankfurt -joukkueeseen.

## Lähteet
Marcel van Crombrugghe

**Marcel Lucien van Crombrugghe** (13. syyskuuta 1880 – 23. syyskuuta 1940) oli belgialainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä hopeaa kahdeksikossa saaneeseen Royal Club Nautique de Gand -joukkueeseen.

## Lähteet
Alfons Dorfner

**Alfons Dorfner** (27. tammikuuta 1911 Lembach im Mühlkreis – 22. tammikuuta 1982) oli itävaltalainen meloja ja olympiavoittaja. Hän voitti miesten 1&nbsp;000 metrin kajakkikaksikossa kultaa vuoden 1936 kesäolympialaisissa Berliinissä. Lisäksi hän osallistui siellä kokoontaitettavalla kajakilla 10 kilometrin kaksikkokilpailuun ja sijoittui neljänneksi.
	
## Lähteet
Louis Ségura

**Louis Ségura** (23. heinäkuuta 1889 Sidi Bel Abbès, Ranskan Algeria – 1963) oli syntyperältään espanjalainen, Ranskaa edustanut voimistelija ja kaksinkertainen olympiamitalisti. Hän sai yksilökilpailussa pronssia vuoden 1908 kesäolympialaisissa Lontoossa ja hopeaa vuoden 1912 kesäolympialaisissa Tukholmassa.

## Lähteet
Venäjän Aika

**Venäjän Aika** on Oy Novomedia Ltd:n julkaisema, neljä kertaa vuodessa ilmestyvä, Venäjän asioihin erikoistunut aikakauslehti. *Venäjän Aika* tekee yhteistyötä Suomen Pankin Bofit-tutkimuslaitoksen ja Pietarissa toimivan Suomen pääkonsulaatin kanssa. Lehteä kustantaa Omnipress Oy, joka kuuluu Keskisuomalainen-konserniin. 

*Venäjän Aika* on ilmestynyt vuodesta 1997 lähtien neljästi vuodessa. Lehti tavoittaa myös Suomi–Venäjä-Seuran jäsenet ja lehden liitteenä ilmestyi säännöllisesti seuran 16-sivuinen tiedotuslehti *Kontakt*. Vuoteen 2021 *Kontakt* ilmestyi neljä kertaa vuodessa. Lehti kertoi seuran ajankohtaisista kuulumisista, toiminnasta, matkoista ja yhteistyöstä venäläisten kanssa. *Kontakt* lähetettiin kaikille seuran jäsenille joko erillisenä tai *Venäjän Aika* -lehden liitteenä niille, jotka olivat lisämaksusta tilanneet *Venäjän Ajan*. Nykyään *Venäjän Ajan* lopussa on oma osio Suomi–Venäjä-seuran järjestötoiminnan uutisille ja osastojen kuulumisille. 

Lehden päätoimittajana on ollut Aleksander Borodavkin. Hänen jälkeensä päätoimittajana on toiminut Martti Kiuru. Nykyinen päätoimittaja on Kari Martiala.

## Katso myös
* *[[Maailma ja me]]*
* ''Rapistuvan Kremlin renkinä – Kommunismin usko, toivo ja tappio''

## Lähteet
Frédéric-Albert Bruynseels

**Frédéric-Albert Gustave Bruynseels** (13. heinäkuuta 1888 – 10. lokakuuta 1959) oli belgialainen kilpapurjehtija ja olympiavoittaja. Hän osallistui vuoden 1920 kesäolympialaisiin Antwerpenissä ja oli siellä mukana voittamassa *Edelweissillä*  kultamitalia 6mR-luokassa.

## Lähteet
Patrick Lefoulon

**Patrick Lefoulon** (s. 6. toukokuuta 1958 Mantes-la-Jolie) on ranskalainen entinen meloja, maailmanmestari ja olympiamitalisti. Hän sai vuoden 1984 kesäolympialaisissa Los Angelesissa hopeaa miesten 1&nbsp;000 metrin kajakkikaksikossa. Hän kilpaili myös vuoden 1980 kesäolympialaisissa Moskovassa, jossa hän eteni 500 metrin kajakkiyksikössä semifinaaliin ja sijoittui 1&nbsp;000 metrin kajakkinelikossa kuudenneksi.

Ratamelonnan maailmanmestaruuskilpailuissa Lefoulon saavutti kultamitalin vuonna 1982. Välimeren kilpailuissa hän voitti kaksi pronssimitalia Splitissä 1979.

## Lähteet